Source: http://www.dr.info.hu/drinfo/pid/0/gIQuestionProperties/oid/0/GIQuestion.2959
Timestamp: 2018-11-19 10:04:29+00:00

Document:
Mik a jogvédelmi képviselő jogállásának szabályai?
Kizárólag orvosi rendelvényre kiadható gyógyszer csak olyan vényre vagy megrendelőlapra adható ki, amely megfelel a jogszabályban meghatározott feltételeknek.
(orvosi rendelvény - azaz orvosi vény, vagy megrendelő lap - a gyógyszert rendelő orvos közleménye a gyógyszert kiadó vagy elkészítő gyógyszerész, gyógyszertári szakasszisztens számára)
Egy vényre csak egyféle gyógyszer adható ki. Egy megrendelőlapra többféle gyógyszer is kiadható. (Amennyiben a megrendelőlapon rendelttől eltérő gyógyszer kerül kiadásra, a kiadott gyógyszer nevét, hatáserősségét és kiszerelését a megrendelőlapon fel kell tüntetni).
Olyan vényre, amelyen az orvos a gyógyszer rendelésére vonatkozó adatokat nem a rendeletben foglaltak szerint adta meg, gyógyszert kiadni nem lehet.
Magisztrális gyógyszer készítése esetén készítési díj számítható fel. Ez a díj csak egyszer, egyféle címen, a kiadásra kerülő végső gyógyszerformánál számítható fel.
Ha az orvos orális alkalmazásra kerülő gyógyszerből 30 napot meghaladó mennyiséget rendelt, de a vényen nem tüntette fel, hogy a rendelt gyógyszer mely időpontig (időtartamig) elegendő, az orvos által megadott adagolás figyelembevételével megállapított 30 napra elegendő mennyiséghez legközelebbi gyógyszermennyiséget tartalmazó csomagolási egységet kell kiadni.
az orvos 30 napot meghaladó mennyiségű gyógyszert - legfeljebb 3 havi időtartamra, vényenként 1 havi mennyiségben - is rendelhet. A felírt vényen az orvos feltünteti, hogy a rendelt gyógyszermennyiség mely időponttól váltható ki. Ebben az esetben amennyiben szükséges az orvos által a vényen megjelölt időpontot megelőző 7. naptól is kiadható az egyhavi gyógyszermennyiség.
Ha az orvos a vényen a rendelt gyógyszer összmennyiségét nem a rendeletben meghatározott módon vagy nem egyértelműen tüntette fel, a gyógyszerből a legkisebb eredeti csomagolást, (a FoNo-ba felvett és egyéb magisztrális gyógyszerből a FoNo-beli előírásnak megfelelő mennyiséget (dosim)) kell kiadni.
Ha az orvos valamely gyógyszerből az engedélyezett csomagolástól eltérő mennyiséget rendelt, - amennyiben a csomagolás nem bontható - a rendelt mennyiséghez legközelebb álló, de azt meghaladó csomagolást kell kiadni.
Ha az orvos a gyógyszert úgy rendelte, hogy a vényen a helyettesíthetőséget nem tiltotta meg - a gyógyszerész a készítményeket a vonatkozó törvényben foglaltak szerint helyettesíti. Azaz:
A gyógyszerész - ha a vényen az orvos nem zárta ki a helyettesíthetőséget - a külön jogszabályban előírt szakmai helyettesíthetőség figyelembevételével dokumentált módon köteles a gyógyszert kiváltó személyt tájékoztatni, hogy gyógyszer más referencia vagy annál kedvezőbb árú, vagy preferált referencia ársávba tartozó gyógyszerrel helyettesíthető.
A gyógyszerész a beteg egyetértése esetén köteles a rendelt gyógyszert a az előzőekben meghatározott - elsősorban a beteg számára legolcsóbb - referencia vagy annál kedvezőbb árú, vagy preferált referencia ársávba tartozó gyógyszerrel helyettesíteni.
Amennyiben a beteg nem ért egyet a helyettesítéssel nyomtatott formában tájékoztatni kell a kiváltott gyógyszer napi terápiás egységével megegyező mennyiségű ki nem váltott referencia gyógyszer térítési díjáról.
A gyógyszerész az orvos által rendelt gyógyszert az előírt hatáserősségben adja ki. Amennyiben a rendelt gyógyszer több hatáserősségben is forgalomban van és az orvos nem tüntette fel a hatáserősséget, a gyógyszerész a legkisebb hatáserősségű gyógyszert adhatja ki.
Ha a gyógyszerész a gyógyszer elkészítése, illetőleg kiadása során a vény előírásaitól eltér, az eltérést a vényen feltünteti és kézjegyével ellátja.
Orvosi rendelvény nélkül is kiadható, olyan magisztrális gyógyszer, amelynek egy adagjában a hatályos Gyógyszerkönyvben + (egy kereszt) vagy ++ (két kereszt) jelzésű gyógyszeranyag mennyisége nem haladja meg a legnagyobb napi adagjának 1/10-ed részét.
A vényen rendelt gyógyszer - ha jogszabály másként nem rendelkezik - a rendeléstől számított 90 napig adható ki.
Ügyeleti vagy készenléti szolgálat alatt a gyógyszerek és egyéb termékek kiadásáért - az indokolt igénybevétel kivételével esetenként legfeljebb 300 Ft számítható fel. (Indokolt igénybevételnek minősül a gyógyszer kiadása olyan orvosi vényrem amelyen az orvos a "cito", "statim" vagy 'periculum in mora" jelzést feltüntette, és amelyet az ügyeleti (készenléti) szolgálat időtartama alatt állított ki.)
A gyógyszer kiadója a gyógyszert kiváltó személy kérésére vény nélkül is kiadható tabletta, filmtabletta, drazsé, kapszula, kúp, valamint egyenként csomagolt por és granulátum gyógyszerformában forgalomba hozatalra engedélyezett gyógyszerből - ha a gyógyszer eredeti csomagolásának megbontása a gyógyszer eltarthatóságát, minőségi jellemzőit nem befolyásolja - az eredeti csomagolásnál kisebb mennyiséget is kiadhat.
Interneten keresztül csak vény nélkül kiadható, közfinanszírozsban nem részesülő készítmények igényelhetők. Interneten igénylet gyógyzsr kiadása és házhoz szállítás során a gyógyszerek kiadására vonatkozó szakmai szabályokat meg kell tartani. Egyes rendeletben meghatározott gyógyszerek a megfelelő vényen történő rendelés esetén sem szállíthatók házhoz.
44/2004. (IV.28) ESZCSM rend. 1. § (1)bek
44/2004. (IV.28) ESZCSM rend. 12. §
44/2004. (IV.28) ESZCSM rend. 13. §
44/2004. (IV.28) ESZCSM rend. 14. §
44/2004. (IV.28) ESZCSM rend. 15. §
44/2004. (IV.28) ESZCSM rend. 16. §
44/2004. (IV.28) ESZCSM rend. 18. §
44/2004. (IV.28) ESZCSM rend. 19. §
44/2004. (IV.28) ESZCSM rend. 21. §
44/2004. (IV.28) ESZCSM rend. 21/A. §

References: §
44
 §
44
 §
44
 §
44
 §
44
 §
44
 §
44
 §
44